হংকং অগ্নিকাণ্ডে মৃতের সংখ্যা বেড়ে ৫৫, গ্রেফতার ৩, শতাধিক মানুষ এখনও নিখোঁজ

ওয়েব ডেস্ক: তিন দশকে সবচেয়ে বড় অগ্নিকাণ্ড, যা দেখে যে কেই শিউড়ে উঠছে। বুধবার রাতে ভয়াবহ ঘটনার সাক্ষী হয়েছে হংকং (Hong Kong Apartment Fire)। আগুন লাগে তাই পো জেলা শহরের পাশাপাশি থাকা সাতটি বহুতল আবাসনে। এই ঘটনায় মৃতের সংখ্যা বেড়ে প্রায় ৫৫ ছুঁইছুঁই। অন্যদিকে বৃহস্পতিবার সকাল অবধি খোঁজ মিলছে না প্রায় ৩০০ জন বাসিন্দার। আবাসনগুলির ভিতরে এখনও অনেকে আটকে রয়েছেন বলেই আশঙ্কা। সেক্ষেত্রে মৃতের সংখ্যা আরও বৃদ্ধি পেতে পারে বলে মনে করছেন হংকয়ের দমকল কর্তৃপক্ষ।

হংকংয়ের তাই পো (Hong Kong Fire) এলাকার ওয়াং ফুক কোর্ট আবাসন কমপ্লেক্সে (Wang Fuk Court) ভয়াবহ অগ্নিকাণ্ডের ঘটনায় মৃতের সংখ্যা ক্রমাগত বাড়ছে। বুধবার বিকেলে আগুন লাগলেও বৃহস্পতিবার ভোর পর্যন্ত তা পুরোপুরি নিয়ন্ত্রণে আনা যায়নি। এই অগ্নিকাণ্ডে এখনও পর্যন্ত প্রায় ৫৫ জনের মৃত্যুর খবর মিলেছে এবং প্রায় ৩০০ জন নিখোঁজ রয়েছেন। সূত্রের খবর, ১৯৮০ সালে আটটি আবাসন নিয়ে তৈরি এই কমপ্লেক্সের একটি ৩২ তলা ব্লকে মেরামতির কাজ চলছিল। সেখানেই আচমকাই বাঁশের ভারায় আগুন লেগে যায়। যেহেতু ব্লকগুলো গা ঘেঁষাঘেঁষি করে দাঁড়িয়ে, তাই প্রবল হাওয়ায় দ্রুত আগুন ছড়িয়ে পড়ে। চোখের নিমেষে ২,০০০ অ্যাপার্টমেন্টের আটটি ব্লকের মধ্যে সাতটিতেই আগুন ছড়িয়ে পড়ে। আগুন লাগার পরই দমকলের ১৪০টি ইঞ্জিন এবং ৬০টি অ্যাম্বুল্যান্স ঘটনাস্থলে পৌঁছায় এবং প্রায় ৯০০ বাসিন্দাকে নিরাপদ স্থানে সরিয়ে নেওয়া হয়। আবাসনগুলির ভিতরে এখনও অনেকে আটকে রয়েছেন বলে দমকলের আশঙ্কা। সেক্ষেত্রে মৃতের সংখ্যা আরও বৃদ্ধির আশঙ্কা করা হচ্ছে। সংবাদসংস্থা রয়টার্স সূত্রে খবর, এই অগ্নিকাণ্ডের ঘটনায় সন্দেহজনক তিনজনকে গ্রেফতার করা হয়েছে।

আরও পড়ুন: বন্দুকধারীর আফগানিস্তানের নাগরিক! আফগানদের দেশে ঢোকা বন্ধ করল ট্রাম্প প্রশাসন

বহু বছর এমন বিপর্যয়ের মুখে পড়েনি হংকং। স্থানীয় সংবাদমাধ্যম সূত্রে খবর, ওয়াং ফুক কোর্ট থেকে আগুন ছড়িয়ে পড়েছিল। ইতিমধ্যে ন’শোর বেশি মানুষকে উদ্ধার করে আশ্রয়কেন্দ্রে রাখা হয়েছে। উদ্ধারকাজের সময় দমকল কর্মীরও মৃত্যু হয়েছে বলে খবর।৪৫ মিনিটের মধ্যেই একের পর এক বহুতলে আগুন ছড়িয়ে পড়ে। হংকংয়ের বহুতলে বিধ্বংসী অগ্নিকাণ্ডের ঘটনায় মৃতের সংখ্যা বেড়ে হল ৫৫। প্রচুর সংখ্যায় মানুষের এখনও পর্যন্ত কোনও খোঁজ পাওয়া যায়নি বলে খবর। গুরুতর আহত অবস্থায় হাসপাতালে ভর্তি ৫৫ জন। এখনও পর্যন্ত পুরোপুরি নিয়ন্ত্রণে আনা যায়নি আগুন এমনটাই জানা গিয়েছে।

অন্য খবর দেখুন